Legal Document

Category: 28

Text:
97.ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 561 της 25 Ιουν./ 1 Ιουλ. 1980 (ΦΕΚ Α΄ 153) Περί χορηγήσεως αδείας εις τους υφ’ οιανδήποτε σχέσιν υπηρετούντας  εις το Δημόσιον και Ν.Π.Δ.Δ. φοιτητάς κατά την περίοδον των εξετάσεων. Έχοντες υπόψη: τας διατάξεις της παρ. 3 του άρθρ. 17 του Νόμ. 815/78 «περί ρυθμίσεως θεμάτων αφορώντων εις την οργάνωσιν και λειτουργίαν των Ανωτάτων Εκπαιδευτικών Ιδρυμάτων» και την υπ’ αριθ. 452/1980 γνωμοδότησιν του Συμβουλίου της Επικρατείας, προτάσει των Ημετέρων επί του Συντονισμού, της Προεδρίας της Κυβερνήσεως, των Εξωτερικών, της Εθνικής Αμύνης, της Δικαιοσύνης, των Εσωτερικών, της Εθνικής Παιδείας και Θρησκευμάτων, των Οικονομικών, της Γεωργίας, του Πολιτισμού και Επιστημών, της Βιομηχανίας και Ενεργείας, του Εμπορίου, της Εργασίας, των Κοινωνικών Υπηρεσιών, των Δημοσίων Έργων, της Χωροταξίας, Οικισμού και Περιβάλλοντος, των Συγκοινωνιών, της Δημοσίας Τάξεως, της Εμπορικής Ναυτιλίας, της Βορείου Ελλάδος Υπουργών, αποφασίζουμεν: Άρθρον μόνον.-1.Εις τους υφ’ οιανδήποτε σχέσιν υπηρετούντας εις το Δημόσιον και τα Ν.Π.Δ.Δ. φοιτητάς χορηγείται κατ’ έτος, επί πλέον της κατά τας κειμένας διατάξεις τυχόν δικαιουμένης κανονικής μετ’ αποδοχών αδείας, ειδική μετ’ αποδοχών άδεια εξετάσεων. 2.Η διάρκεια της εν παρ. 1 αδείας ορίζεται εις 6 εργασίμους ημέρας συνεχείς ή διακεκομμένας και χορηγείται υποχρεωτικώς κατά την εξεταστικήν περίοδον, δια την οποίαν αιτείται την άδειαν ο υφ’ οιανδήποτε σχέσιν υπηρετών εις το Δημόσιον και τα Ν.Π.Δ.Δ. φοιτητής. Η ειδική άδεια εξετάσεων που προβλέπεται από την άνω παράγραφο αυξήθηκε σε 14 εργάσιμες ημέρες από την παρ. 5 άρθρ. 2 Νόμ. 1346/1983, τόμ. 15 σελ. 282,45. 3.Το Δημόσιον και τα Ν.Π.Δ.Δ., υποχρεούνται μετ’ αίτησιν του υφ’ οιανδήποτε σχέσιν υπηρετούντος εις το Δημόσιον και τα Ν.Π.Δ.Δ. φοιτητού, να χορηγούν κατά την διάρκειαν των εξεταστικών περιόδων, ανάλογον αριθμόν ημερών εκ της δικαιουμένης κανονικής του μετ’ αποδοχών αδείας. 4.Η συμμετοχή των εις τας εξετάσεις αποδεικνύεται δια βεβαιώσεως της οικείας Σχολής. 5.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 2.Ε.β.97 Υπαλληλικός Κώδικας